**OBEC ĎURKOV**

**Odmeňovací poriadok**

**obce Ďurkov**

**Obecné zastupiteľstvo v ĎURKOVE** (ďalej len obecné zastupiteľstvo) na základe § 25 ods. 1 písm. c) zák. SNR č. 369/1990 Zb. o obecnom zriadení v znení neskorších zmien a doplnkov a zák. č. 253/1994 Z. z. o právnom postavení a platových pomeroch starostov obcí a primátorov miest v znení neskorších zmien a doplnkov vydáva tieto

**Zásady  odmeňovania  starostu  obce  ĎURKOV,  poslancov   Obecného  zastupiteľstva  obce  ĎURKOV,  hlavného  kontolóra  obce  ĎURKOV  a  Členov  obecných  komisií,  ktorí  sú  poslancami**

**Časť I.**

**§ 1**

**Úvodné ustanovenia**

1.Tieto „Zásady odmeňovania poslancov, starostu, hlavného kontrolóra obce a členov obecných komisií Obce ĎURKOV(ďalej sa uvádza len: zásady odmeňovania) sa vzťahujú na starostu Obce ĎURKOV, na poslancov Obecného zastupiteľstva Obce ĎURKOV, hlavného kontrolóra Obce ĎURKOV a členov komisií zriadených obecným zastupiteľstvom. Zásady odmeňovania upravujú ich odmeňovanie.

2. Funkcia poslanca Obecného zastupiteľstva obce ĎURKOV sa zásadne vykonáva bez prerušenia pracovného alebo obdobného pomeru.

3. Za výkon funkcie poslanca vzhľadom na úlohy a časovú náročnosť výkonu funkcie patrí odmena.

4. Poslancovi patrí aj náhrada skutočných výdavkov, ktoré mu v súvislosti s výkonom funkcie poslanca vznikli, podľa osobitných predpisov platných pre zamestnancov v pracovnom pomere.

**Časť II.**

**Plat starostu Obce ĎURKOV**

**§ 2**

**Plat**

1.      Platové pomery starostu obce upravuje zák. SNR č. 253/1994 Z. z. o právnom postavení a platových pomeroch starostov obcí a primátorov miest v znení neskorších zmien a doplnkov.

2.      Starosta Obce ĎURKOV vykonáva funkciu na plný úväzok t.j. 8 hodín denne.

3.      Starostovi obce, patrí plat v plnej miere zodpovedajúcej rozsahu vykonávanej funkcie.

4.      Starostovi, ktorý je na výkon funkcie dlhodobo uvoľnený zo zamestnania patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a násobku podľa § 4 ods. 1 zákona č. 253/1994 Z.z. v znení neskorších predpisov a úväzku na ktorý sa funkcia vykonáva, zaokrúhlený smerom nahor na celé EURO, začínajúc 1. dňom mesiaca, v ktorom zložila predpísaný sľub. Plat starostu nemôže byť nižší ako je ustanovené  v prvej vete v tomto odseku.

5.      Násobok záleží od počtu obyvateľov a pre obec ĎURKOV je koeficient  **2,2.**

6.      Plat sa každoročne upravuje k 31. marcu a vypláca sa spätne od l. januára príslušného roka.

**§ 3**

**Odmena starostu**

1.      Obecné zastupiteľstvo na návrh poslancov v súlade so zákonom č. 253/1994 Z. z. o právnom postavení a platových pomeroch starostov obcí  rozhoduje s prihliadnutím na náročnosť a kvalitu výkonu funkcie, o poskytnutí odmien až do výšky 50 % platov za obdobie, za ktoré sa táto poskytuje alebomimoriadnu odmenu za činnosť vykonávanú v súvislosti so živelnými pohromami a inými mimoriadnymi udalosťami, pri ktorých dochádza k ohrozeniu života, zdravia alebo majetku a pri odstraňovaní ich následkov.

2.      Výšku odmeny pre starostu Obce ĎURKOV v percentách a za aké obdobie navrhuje predseda finančnej komisie po predbežnom prerokovaní v obecnej rade a odmenu uznesením schvaľuje Obecné zastupiteľstvo Obce ĎURKOV.

3.      Výšku odmeny zástupcu starostu obce navrhuje starosta obce a schvaľuje ju obecné    zastupiteľstvo uznesením.

**Časť III.**

**§ 4**

**Plat hlavného kontrolóra obce ĎURKOV**

1.    Hlavnému kontrolórovi patrí mesačný plat na základe zákona č. 253/1994 Z.z. o právnom postavení a platových pomeroch starostov obcí v znení neskorších predpisov a úväzku schváleného obecným zastupiteľstvom.

**Časť IV.**

**§ 5**

**Odmeňovanie poslancov a členov komisií obecného zastupiteľstva**

1.      Odmeny za výkon poslaneckej funkcie sa určujú nasledovne:

* za účasť na rokovaní OR 10,00 €
* za účasť na rokovaní OZ 12,50 €
* za účasť na rokovaní komisií 5,00 €
* za účasť na akcii – 1 hod. 3,00 €
* za účasť na rokovaní OZ- tajomník komisie 7,50 €

2.      Odmena vyplácaná poslancom obecného zastupiteľstva za prácu v jednotlivých orgánoch obce sa sčítava a vypláca polročne – účasť eviduje zapisovateľka.

**Časť V.**

**§ 6**

**Záverečné ustanovenia**

1.    Zmeny a doplnky týchto zásad odmeňovania schvaľuje  Obecné zastupiteľstvo   
v Ďurkove.

2.      Na týchto „Zásadách odmeňovania“ sa uznieslo Obecné zastupiteľstvo v Ďurkove  29. júna 2010

3.      Tieto „Zásady odmeňovania“ nadobúdajú účinnosť dňom 1.7. 2010.

4.      Dňom 1.7. 2010 sa ruší Poriadok odmeňovania pracovníkov Obce Ďurkov  zo dňa  1.3.1993.

                                                                                         Ondrej Valik

starosta obce

    V Ďurkove  29.6. 2010